text: » ডোমের চিতা
  ডোমের চিতা
  লিখেছেন:রমেশচন্দ্র সেন
  রমেশচন্দ্র সেনের জন্ম ১৮৯৪ সালে পূর্ববঙ্গের ফরিদপুর জেলার পিঞ্জরী গ্রামে। পেশা হিসেবে পূর্বপুরুষের আয়ুর্বেদ চিকিৎসাকেই বেছে নিয়েছিলেন। প্রথম লেখা উপন্যাস 'শতাব্দী' প্রসঙ্গে লেখক জানিয়েছেন 'উপন্যাসখানির পান্ডুলিপি নিয়ে প্রথম প্রথম প্রকাশকের দরবারে উপস্থিত হয়েছিলাম। কেউ পড়ে আবার কেউ না পড়েই তা ফিরিয়ে দিয়েছে। শেষ পর্যন্ত বহুদিন বই প্রকাশের আশা ছেড়েই দিয়েছিলাম। কিন্তু হঠাৎ একদিন সুযোগ এল। সাহিত্যসেবক সমিতির সদস্য ডাঃ ভবেশচন্দ্র সেন এগিয়ে এসে টাকা দিলেন। আমার প্রথম উপন্যাস দিনের আলোর মুখ দেখল।" রমেশচন্দ্র সেনের গল্প সংকলনগুলি হল 'মৃত ও অমৃত' (১৯৪৯), কয়েকটি গল্প (১৯৪৯), তারা তিনজন (১৯৫৭), শ্রেষ্ঠ গল্প (১৯৬০)।'ডোমের চিতা' গল্পে মাদারের ভিটা নামের এক শ্মশানে হারু ও বদন নামের দুই ডোমের ক্ষুধার তাড়নায় মর্মান্তিক পরিনতির ছবি তুলে ধরেছেন তিনি।